**Riaditeľstvo** **Základnej  školy s materskou školou Jána Smreka, Melčice - Lieskové 377**

*oznamuje  rodičom, že*

**z á p i s  d e t í  d o  1.  r o č n í k a**

narodených 01. 09. 2018 až 31. 08. 2019 s trvalým pobytom na území Slovenskej republiky a detí, ktoré v šk. roku 2024/2025 pokračovali v plnení povinného predprimárneho vzdelávania v materskej škole

**pre  školský  rok  2025/2026**bude

**v utorok  15.  apríla   2 0 2 5**

**v stredu  16. apríla 2 0 2 5**

**od  13. 00 do 17. 00 hod.**

v dolnej budove  školy

* **zápis sa uskutoční prezenčnou formou, teda za účasti detí a rodičov**
* **pred zápisom, je nutné vyplniť elektronickú prihlášku** (Elektronickú prihlášku je potrebné vyplniť správne, podľa rodného listu dieťaťa so všetkými dĺžňami , mäkčeňmi, veľkými písmenami. Skontrolujte si aj kontaktné údaje - email, telefónne číslo. Údaje sa prenášajú priamo do školského systému, cez ktorý škola s rodičmi komunikuje.)

  **Na zápis prosíme priniesť:**

* vyplnenú a vytlačenú elektronickú prihlášku, podpísanú oboma zákonnými zástupcami
* žiadosť o prijatie žiaka do 1. ročníka ZŠ, podpísanú oboma zákonnými zástupcami (je možné ju vyplniť, vytlačiť a podpísať aj pri zápise v škole, v takom prípade je potrebná účasť oboch rodičov)

<https://zsmelcice.edupage.org/a/zapis-ziaka>

* rodný  list  dieťaťa
* občiansky preukaz zákonného zástupcu
* poplatok 40€ na zakúpenie učebných pomôcok pre prváka
* *Zákonný zástupca dieťaťa so špeciálnymi výchovno-vzdelávacími potrebami spolu s prihláškou predkladá aj písomné vyjadrenie zariadenia poradenstva a prevencie, vydané na základe diagnostického vyšetrenia dieťaťa. Počas zápisu bude k dispozícií aj školský podporný tím.*

 Zápisu v ZŠ sa musia zúčastniť aj deti, ktoré po dovŕšení šiesteho roku veku nedosiahnu školskú spôsobilosť a riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom rodiča.

**Riaditeľ školy rozhodne o prijatí dieťaťa na vzdelávanie v základnej škole do 15. júna príslušného kalendárneho roka a doručí vydané rozhodnutie zákonným zástupcom.**

*Podpisy zákonných zástupcov*

*Podľa § 144a ods. 1 školského zákona na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na prihláške, sa vyžaduje podpis oboch zákonných zástupcov dieťaťa.*

*Podpis oboch zákonných zástupcov dieťaťa sa nevyžaduje, ak:*

*• jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu),*

*• jeden z rodičov nie je schopný zo zdravotných dôvodov podpísať sa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára zákonného zástupcu, ktorý nie je schopný sa podpísať) alebo*

*• vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad čestným vyhlásením zákonného zástupcu v prílohe).*

*V prípade, ak:*

*• jeden zo zákonných zástupcov dieťaťa zomrel, v podaní túto skutočnosť možno preukázať fotokópiou úmrtného listu, resp. formou nahliadnutia do úmrtného listu,*

*• dieťa vychováva iba matka (otec nie je na rodnom liste dieťaťa uvedený), v podaní túto*

*skutočnosť matka preukazuje fotokópiou rodného listu dieťaťa, resp. formou nahliadnutia do rodného listu dieťaťa.*

*Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy písomné vyhlásenie (v prílohe).*